
251/2026. (VII.24.) határozata

Mór Város Integrált Településfejlesztési Stratégia módosításával összefüggő egyeztetési eljárásban beérkezett partnerségi, és véleményezési szakaszban adott vélemények elfogadása tárgyában

Mór Városi Önkormányzat Képviselő-testülete megtárgyalta a Mór város Integrált Településfejlesztési Stratégia módosításával összefüggő egyeztetési eljárásban beérkezett partnerségi és véleményezési szakaszban adott vélemények elfogadására vonatkozó javaslatot és az alábbi határozatot hozza:

1. A Képviselő-testület a 2026. július 3. és 2026. július 16. között lefolytatott partnerségi egyeztetést lezártnak tekinti.
2. A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet szerinti általános egyeztetési eljárás véleményezési szakasza lefolytatásra került, a Képviselő-testület a határozat 1. mellékletében, az összefoglaló táblázatban szereplő véleményeket megismerte. A válasz oszlopban a beérkezett vélemények elfogadására és el nem fogadására tett indokolásokkal a Képviselő-testület egyetért.
3. A Képviselő-testület megállapítja, hogy a véleményezési szakasz a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet rendelkezéseinek megfelelően lefolytatásra került, azt lezártnak tekinti.
4. A Képviselő-testület felkéri a Polgármestert, hogy az E-TÉR felületen gondoskodjon jelen döntés feltöltéséről és a záró szakasz lefolytatását kezdeményezze az állami főépítészi hatáskörben eljáró vármegyei kormányhivatalnál. A záró szakmai vélemény ismeretében a településterv módosítás tervezetét terjessze a Képviselő-testület elé jóváhagyásra.


Határidő: azonnal (az állami főépítésznek megküldésre)
Felelős: polgármester( Városfejlesztési és -üzemeltetési Iroda)

